**Zalakaros Város Önkormányzat Képviselőtestületének**

**1/2018. (II.09.)**

**önkormányzati rendelete**

**a 2018. évi költségvetésről**

Zalakaros Város Önkormányzat képviselőtestülete az államháztartásról szóló 2011. évi CXCV. törvény 23. § (1), az államháztartásról szóló törvény végrehajtásáról szóló 368/2011. (XII. 31.) Kormányrendelet 27.§ (1) és (2) bekezdésében kapott felhatalmazás, valamint a Magyarország 2018. évi központi költségvetéséről szóló 2017. évi C. törvény rendelkezései alapján az Alaptörvény 32. cikk (1) bekezdés f) és g) pontjában, Magyarország helyi önkormányzatairól szóló 2011. évi CLXXXIX. törvény 111. § (3) bekezdésben meghatározott feladatkörében eljárva Zalakaros Város Önkormányzata 2018. évi költségvetéséről és annak végrehajtási feladatairól a következőket rendeli el:

**A rendelet hatálya**

**1.§**

A rendelet (a továbbiakban „R”) hatálya Zalakaros Város Képviselő-testületére, annak bizottságaira, az önkormányzatra, és az önkormányzat költségvetési szerveire terjed ki.

**2. §**

A költségvetés címrendje: az önkormányzat, az önkormányzati hivatal, valamint az önkormányzat költségvetési szerve külön egy-egy címet alkotnak.

**A költségvetés bevételei és kiadásai**

**3.§[[1]](#footnote-1), [[2]](#footnote-2)**

(1) A Képviselőtestület az Önkormányzat **2018. évi költségvetésének főösszegét**

**2.100.941.740 Ft-ban**

állapítja meg.

(2) A 2018. évi **költségvetési bevételeinek** **összegét 1.696.108.666 Ft** –banhagyja jóvá, melynek jogcímei:

- működési célú támogatások államháztartáson belülről 483.476.237 Ft

- felhalmozási célú támogatások államháztartáson belülről 596.130.423 Ft

- közhatalmi bevételek 473.500.000 Ft

- működési bevételek 139.319.006 Ft

- felhalmozási bevételek 2.200.000 Ft

- működési célú átvett pénzeszközök  370.000 Ft

- felhalmozási célú átvett pénzeszközök 1.113.000 Ft

(3)A 2018. évi **költségvetési kiadások** **összegét 1.976.837.307 Ft-ban** hagyja jóvá, melynek jogcímeit a (4), (5), és bekezdések tartalmazzák.

(4) **Működési költségvetés kiadásai:**

- személyi juttatások összege 246.433.262 Ft

- munkaadókat terhelő járulékok és szociális hj.-i adó 51.824.636 Ft

- dologi kiadások 507.983.517 Ft

- ellátottak pénzbeli juttatásai 7.204.420 Ft

- egyéb működési célú kiadások 339.815.186 Ft

ebből: véglegesen átadott pénzeszközök 152.662.768 Ft

működési célú kölcsön 1.000.000 Ft

elvonások, befizetések 10.627.629 Ft

tartalékok (általános, céltartalékok) 175.524.789 Ft

(5) **Felhalmozási költségvetés kiadásai:**

**-** beruházások 749.904.873 Ft

- felújítások 36.119.437 Ft

- egyéb felhalmozási célú kiadások 37.551.976 Ft

A beruházásokat feladatonként, az 5. számú melléklet, a fejlesztési célú pénzeszközátadást a 4/a. számú melléklet szerint hagyja jóvá.

(6) A költségvetési hiány összegét **280.728.641** Ft-ban állapítja meg.

A költségvetési hiány **belső finanszírozású.**

(7) **Finanszírozási bevételek összege:**

Maradvány igénybevételéből 64.777.566 Ft

Belföldi értékpapír beváltása 340.000.000 Ft

Közfoglalkoztatottak járandóságának megelőlegezése 55.508 Ft

**Finanszírozási kiadások összege:**

Hiteltörlesztés 10.000.000 Ft

Államháztartáson belüli megelőlegezés visszafizetés 14.048.925 Ft

Belföldi értékpapír vásárlás 100.000.000 Ft

Közfoglalkoztatottak járandóságának megelőlegezése 55.508 Ft

Finanszírozási költségvetés egyenlege **280.728.641** Ft többlet.

(8)A működési és felhalmozási célú bevételei és kiadási előirányzatokat, ezen belül a költségvetési és finanszírozási bevételi és kiadási előirányzatokat mérlegszerűen a 2. számú melléklet tartalmazza.

(9) Az éves gazdálkodás során a gazdaságossági intézkedések eredményeként keletkező pénzügyi többleteket, illetve egyszeri bevételeket lehetőség szerint tartalékba kell helyezni, amelynek felhasználásáról a képviselőtestület határoz.

**Költségvetési szervek létszáma**

**4. §**

(1) A Képviselőtestület az önkormányzat költségvetési létszám előirányzatát 98,6 főben állapítja meg, a 11. számú melléklet szerint.

(2) A Közös Önkormányzati Hivatal engedélyezett létszámkeretét - az állomány-tábla szerint - 21 főben, Óvoda, Bölcsőde létszámkeretét 27 főben, a Közösségi Ház és Könyvtár létszámkeretét 4,6 főben, egyéb önkormányzat létszámkeretét 8 főben hagyja jóvá, amelyből 1 fő választott tisztségviselő a 11. számú melléklet szerint.

(3) A közfoglalkoztatottak éves, átlagos létszám-előirányzatát: 38 főben állapítja meg.

**Az önkormányzat bevételei**

**5.§**

(1) A 3. § (1) bekezdésében megállapított bevételi főösszeg forrásonkénti megbontását az 1-3. számú mellékletek tartalmazzák.

(2) A megállapított bevételek közül az önkormányzat és a hozzá tartozó költségvetési szervek bevételeinek rovatonkénti, kormányzati funkciónkénti részletezését a rendelet 3/a. melléklete tartalmazza.

**Az önkormányzat kiadásai**

**6.§**

(1) A Képviselő-testület az önkormányzat és költségvetési szervei (ideértve a Közös Önkormányzati Hivatalt is) 2017. évi kiadási előirányzatait rovatonkénti, kormányzati funkciónkénti bontásban, kötelező és önként vállalt feladat megjelöléssel a 4. számú melléklet szerint állapítja meg.

(2) A Képviselő-testület az önkormányzat működési és felhalmozási célú támogatásait, átadott pénzeszközeit a 4/a. számú mellékletben részletezettek szerint hagyja jóvá.

(3) Az önkormányzat által folyósított ellátások (szociális) részletezését a 4/b. számú melléklet szerint hagyja jóvá.

**Több éves kihatással járó feladatok**

**7.§**

A Képviselő-testület a több éves kihatással járó feladatok előirányzatait éves bontásban a 8. sz. melléklet szerint fogadja el azzal, hogy a későbbi éves előirányzatait véglegesen az adott évi költségvetés elfogadásakor állapítja meg.

**Finanszírozási célú pénzügyi műveletek**

**8.§**

(1) A Képviselő-testület felhatalmazza a Polgármestert az átmenetileg szabaddá váló pénzeszközök befektetésére kincstárjegy és állampapír vásárlása, illetve betétbe történő lekötés formájában.

(2) A hitelműveletekkel kapcsolatos hatásköröket - értékhatártól függetlenül – át nem ruházható hatásköréből adódóan, a Képviselőtestület gyakorolja.

(3) A Képviselőtestület egyetért azzal, hogy szükség szerint a számlavezető pénzintézethez az önkormányzat folyószámla hitel kérelmet nyújtson be az átmenti likviditási hiányok kezelésére, a hitelkeret rendelkezésre állásához, a hitelszerződés aláírásához a Képviselőtestület hozzájárulása szükséges. A folyószámlahitel maximált összege 90.000 e Ft, a hitel lejáratának időpontja 2018. december 31.

**Előirányzat felhasználási terv**

**9.§**

Az év várható bevételi és kiadási előirányzatainak teljesüléséről az előirányzat felhasználási ütemtervet a 10. számú melléklet szerint fogadja el a Képviselő-testület.

**Közvetett támogatások**

**10. §**

A Képviselő-testület a közvetett támogatásokat, azok jellege, mértéke, összege, illetőleg kedvezményezettje szerinti részletezettséggel a 9. sz. melléklet szerint hagyja jóvá.

**Európai Uniós Projektek**

**11.§**

Az Európai Uniós támogatással megvalósuló projektek bevételeit és kiadásait a 6. számú melléklet szerint állapítja meg.

**II.**

**A 2018. évi költségvetés végrehajtásának szabályai**

**12.§**

(1) A helyi önkormányzat gazdálkodásának biztonságáért a képviselő-testület, a gazdálkodás és a költségvetés szabályszerű végrehajtásáért a polgármester a felelős.

(2) A polgármester és a bizottságok a költségvetés végrehajtásáról meghatározott hatásköreik szerint gondoskodnak.

(3) Az költségvetési szervek költségvetésének végrehajtásáért, a gazdálkodás jogszerűségéért, a takarékosság érvényesítéséért és a bevételek növeléséért – az alapfeladatok ellátásának biztosításával – a költségvetési szervek vezetői a felelősek.

(4) Az költségvetési szervek éves költségvetését a jóváhagyott önkormányzati finanszírozás és saját bevételeik terhére kötelesek úgy megtervezni, hogy abból biztosított legyen az éves gazdálkodásuk, teljesíthetőek legyen a kötelezően ellátandó feladatai.

(5) Az költségvetési szerv kifizetéseket csak a költségvetésben jóváhagyott célokra és feladatokra teljesíthet. Többletfeladat csak a források egyidejű biztosításával, az előirányzatok módosítását (felemelését) követően, a képviselőtestületi döntés után vállalható.

(6) Az önállóan működő költségvetési szerv előirányzatának a Képviselő-testület hatáskörébe tartozó változtatását a Polgármester jogosult kezdeményezni a

Képviselő-testületnél.

(7) Az előirányzat-módosításokat a polgármester felhatalmazása alapján – a jegyző irányításával – a pénzügyi osztály készíti elő jóváhagyásra a polgármester, illetve a képviselő-testület részére.

(8) Az önkormányzati költségvetési szerv a jóváhagyott bevételi előirányzatokon felüli többletbevételét a képviselő-testület jóváhagyásával, a tényleges többletnek megfelelő összegű, saját hatáskörű előirányzat-módosítás jóváhagyása után használhatja fel.

A képviselő-testület a többletbevételek körét nem korlátozza.

A költségvetési szervek többletbevételei és azok felhasználásának előirányzatai, a megküldést követően, a következő költségvetési rendelt-módosítás során kerülnek beépítésre a költségvetési szerv költségvetésébe.

(9) A készlet- és kis értékű tárgyi eszköz beszerzések, a kiküldetés, reprezentációs kiadások, egyes kisösszegű szolgáltatási kiadások, szociálpolitikai juttatások, az ellátottak pénzbeli juttatásai készpénzben kifizethetők a Pénzkezelési szabályzatban meghatározottak szerint.

**13.§**

(1) A Képviselőtestület a költségvetési szerve részére – az önkormányzati finanszírozást - a likviditási tervének megfelelően biztosítja. Ettől csak rendkívüli kifizetések esetén lehet eltérni.

(2) A költségvetés előirányzatainak módosítását – az első negyedév kivételével negyedévente, de legkésőbb az éves költségvetési beszámoló elkészítéséig, december 31-ei hatállyal módosítja.

(3) A Képviselő-testület az évközben keletkezett saját bevételek többlete terhére történő előirányzat – átcsoportosítási jogát átruházza a polgármesterre azzal, hogy az éves felhasználás nem haladhatja meg az 5.000 e Ft-ot.

(4) Az önkormányzat bevételeinek és kiadásainak módosítására a kiadási előirányzatok közötti átcsoportosításra a polgármester az alábbiak szerint jogosult:

a) A működési kiadások dologi kiadási előirányzatain belül, a feladatok közötti átcsoportosítást engedélyezheti.

b) Felhalmozási célú előirányzatotok esetében a képviselőtestület által már jóváhagyott fejlesztési feladatok és felújítási célok előirányzatai között 1 millió forint összegig az átcsoportosításokat engedélyezhet. Új feladatokra csak a források egyidejű megjelölésével lehet átcsoportosítani.

c) A költségvetési cél megvalósítása érdekében indokolt esetben jogosult a működési és a felhalmozási célú kiadási előirányzatok közötti átcsoportosítások engedélyezésére.

(5) Az átruházott hatáskörben történt átcsoportosításokról a polgármester a negyedévet követő költségvetési rendelet módosítás keretében köteles beszámolni.

(6) A Közös Önkormányzati Hivatal működési kiadásai és bevételei között – a meghatározott célok teljesítése mellett - a jegyző a kiadási előirányzatokat átcsoportosíthatja.

(7) A Képviselő-testület a tartalék terhére történő átcsoportosítás jogáról a 7. sz. mellékletben felsorolt feladatok vonatkozásában, a mellékletben megjelöltek szerint rendelkezik.

(8) A saját határkörben hozott döntések a későbbi években – a Képviselő-testület által jóváhagyottnál nagyobb – többletkiadással nem járhatnak.

**14. §**

(1) Az év közben engedélyezett központi pótelőirányzatok felosztásáról – ha az érdemi döntést igényel – a testület dönt a polgármester előterjesztésében, a költségvetési rendelet egyidejű módosításával.

(2) Az (1) bekezdésben nem szereplő központi pótelőirányzatok miatti költségvetési rendelet módosításáról a Képviselő-testület a 12. § (2) bekezdésben foglalt módon dönt.

**15. §**

(1) Az állampolgárok élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat – a jegyző ellenjegyzésének birtokában -, amelynek indokairól és a felhasznált összegről a Képviselő-testület legközelebbi ülésén be kell számolnia.

(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

**16. §**

Önkormányzati biztost kell kirendelni, ha az önkormányzat által fenntartott költségvetési szerv 30 napon túli tartozás állományának mértéke eléri az éves eredeti kiadási előirányzatának 10 %-át, vagy a 100 millió Ft-ot, és e tartozását egy hónapon belül nem képes 30 nap alá szorítani.

**III.**

**Vegyes rendelkezések**

**17. §.**

1. Pályázat alapján támogatásban részesülhetnek a helyi érdekeket képviselő és a városban működő egyesületek, alapítványok, valamint azon városi rendezvények, melyeket a Képviselőtestület támogat.
2. A támogatások kiutalásának feltétele, hogy a támogatott és a támogató nevében eljáró között írásbeli megállapodás kerüljön megkötésre, amely megállapodás kiemelten kell, hogy tartalmazza a támogatott elszámolási kötelezettségét, a támogatott írásbeli nyilatkozatát arról, hogy megfelel a közpénzekből nyújtott támogatások átláthatóságáról szóló 2007. évi CLXXXI törvényben foglalt feltételeknek. A támogatott újabb támogatásra nem jogosult, amennyiben elszámolási kötelezettségének nem tesz eleget.
3. A Képviselőtestület a 8 órát meghaladó hivatalos külföldi tartózkodás esetén 40 EURO, négy óránál hosszabb, de 8 órát el nem érő hivatalos külföldi tartózkodás esetén 20 EURO napidíjat állapít meg.
4. A külföldi kiküldetés elrendelésének és elszámolási rendjének megállapítására a Képviselőtestület a polgármestert hatalmazza fel. A polgármester külföldi kiküldetését a Képviselőtestület hagyja jóvá.
5. A béren kívüli juttatásokról, azok igénybevételéről és feltétel rendszeréről a közszolgálati szabályzat rendelkezik. A közalkalmazottak és egyéb munkavállalók juttatásairól a munkaügyi szabályzat rendelkezik. A béren kívüli juttatások összege 2018. évben a költségvetési törvényben foglaltak szerint került megállapításra.
6. A köztisztviselők illetményalapját 2018. január 1-jétől 44 450 forintban határozza meg. A nyelvpótlék illetményalapja 38 650 forint.
7. Az állami támogatás igényléséhez szolgáltatott adatok 3 %-nál nagyobb mértékű eltéréséért a költségvetési szerv vezetője a felelős.

1. A Karos - Park Kft 2018. évi nettó 200 e Ft összeg feletti fejlesztési célú beszerzéseihez a Képviselő-testület előzetes jóváhagyása szükséges, ami egy évre előre is meghatározható.
2. A költségvetési szerveknél az álláshelyek betöltése, valamint átcsoportosítása testületi engedéllyel történhet.

**18. §**

(1) A lejárt követelés, térítési díj hátralékok behajtásáról az Önkormányzat esetében a polgármester, a költségvetési szervek esetében a költségvetési szerv vezetője köteles intézkedni.

(2) Az államháztartásról szóló 2011. évi CXCV. törvény 97. §-ának (2) bekezdésében kapott felhatalmazás alapján az Önkormányzat esetében a Polgármester, a költségvetési szervek esetében az intézményvezető az alábbi esetekben saját hatáskörben engedélyezheti a meg nem térült követelések törlését:

a) a felszámolási eljárás alá vont szervezettel szemben fennálló meg nem térült követelés, a felszámoló nyilatkozata alapján,

b) egyéb, végrehajtás során behajthatatlanná vált, valamint bírósági döntéssel alátámasztott behajthatatlan követelés,

c) a kisösszegű lejárt követeléseik körül azon követeléseik esetében, melyeknek érvényesítésével kapcsolatos költségei igazoltan meghaladják a követelés összegeit, vagy a követelés összege nem éri el a 100.000 Ft-ot, amennyiben az önkéntes teljesítésre történő felszólás eredménytelenül zárul több mint 5 éve.

**IV.**

**Záró rendelkezések**

**19.§**

(1) E rendelet a kihirdetését követő napon lép hatályba, rendelkezéseit a 2018. év során alkalmazni kell.

(2) Ezen rendelet hatálybalépésével egyidejűleg az átmeneti gazdálkodásról szóló 32/2017. (XII. 15.) önkormányzati rendelet hatályát veszti.

Novák Ferenc Szabóné Dr. Csányi Marianna

polgármester jegyző

Kihirdetve: 2018. február 9.

Szabóné Dr. Csányi Marianna

jegyző

1. Módosította a 8/2018 (VI.28.) Ör. 3§-a. Hatályos 2018. június 29-től. [↑](#footnote-ref-1)
2. Módosította a 15/2018 (XI.16..) Ör. 3§-a. Hatályos 2018. november 16-tól. [↑](#footnote-ref-2)